ไฟแนนเชียลไดเจส
กองทุนอเบอร์ดีนขายแม็คโคร 0.20%
25 เม.ย. 2556

กองทุนอเบอร์ดีนขายแม็คโคร 0.20%
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้รับแบบรายงานการได้มาจากบริษัทหลักทรัพย์จัดการกองทุน (บลจ.) อเบอร์ดีน เอเชีย ว่า เมื่อวันที่ 19 เม.ย. 2556 ได้จำหน่ายหุ้นของบริษัท สยามแม็คโคร (MAKRO) จำนวนหลักทรัพย์ที่จำหน่ายคิดเป็น 0.2033% ของสิทธิออกเสียงทั้งหมดของกิจการ ทำให้เหลือถือหุ้น 4.8351% ของสิทธิออกเสียงทั้งหมดของกิจการ
กรุ๊ปลีสเพิ่มทุนบริษัทย่อย
บริษัท กรุ๊ปลีส (GL) แจ้งว่า คณะกรรมการบริษัทอนุมัติการเพิ่มทุนของบริษัท Group Lease Holdings Pte.Ltd. ซึ่งเป็นบริษัทย่อยของบริษัทในประเทศสิงคโปร์ ซึ่งจะเพิ่มทุนจดทะเบียนจาก 3 ล้านเหรียญสิงคโปร์ เป็น 4,607,500 เหรียญสิงคโปร์ และทุนที่เรียกชำระแล้วจาก 757,500 เหรียญสิงคโปร์ เป็น 4,607,500 เหรียญสิงคโปร์ โดยบริษัทยังถือหุ้น 100%
MPIC แจ้งกรรมการลาออก
บริษัท เอ็ม พิคเจอร์สเอ็นเตอร์เทนเม้นท์ (MPIC) แจ้งว่า นายสุเทพ ด่านศิริวิโรจน์ กรรมการอิสระและประธานกรรมการตรวจสอบ มีความประสงค์ขอลาออกจากการเป็นกรรมการบริษัท โดยยื่นหนังสือลาออกเมื่อวันที่ 24 เม.ย. และมีผลในวันเดียวกัน
KSLBANPU ซื้อหุ้นคืนในตลาด 
บริษัท น้ำตาลขอนแก่น (KSL) แจ้งว่า เมื่อวันที่ 24 เม.ย. 2556 ได้ซื้อหุ้นคืนในตลาด 1 แสนหุ้น ราคาหุ้นละ 12.30 บาท รวมมูลค่า 1.23 ล้านบาท ส่งผลให้มีจำนวนหุ้นที่ซื้อคืนในโครงการจนถึงปัจจุบันรวม 2.6 ล้านหุ้น หรือ 0.15% ของจำนวนหุ้นที่ซื้อคืนต่อจำนวนหุ้นที่ชำระแล้ว
บริษัท บ้านปู (BANPU) รายงานผลการซื้อหุ้นคืนกรณีเพื่อการบริหารทางการเงิน แจ้งว่า เมื่อวันที่ 24 เม.ย. 2556 ได้ซื้อหุ้นบริษัทคืนในตลาดหลักทรัพย์จำนวน 1.2 แสนหุ้น ราคาหุ้นละ 348 บาท มูลค่ารวม 41.38 ล้านบาท ส่งผลให้มีจำนวนหุ้นที่ซื้อคืนในโครงการถึงปัจจุบัน 1.97 ล้านหุ้น หรือ 0.73% ของจำนวนหุ้นที่ซื้อคืนต่อจำนวนหุ้นที่ชำระแล้ว มูลค่ารวม 719.72 ล้านบาท